तेल की इंपोर्ट ड्यूटी 5% घटकर 12.5% हुई, दुनिया का सबसे बड़ा ऑयल इंपोर्टर है भारत
सरकार ने बुधवार को रिफाइन्ड सोया ऑयल और सनफ्लावर ऑयल पर बेस इंपोर्ट ड्यूटी को 17.5% से घटाकर 12.5% ​​कर दिया है। ऐसे में आने वाले दिनों में खाने के तेल की कीमतों में गिरावट देखने को मिल सकती है। भारत मुख्य रूप से अर्जेंटीना, Edible oil prices to come down, Govt slashes import duties
सरकार ने बुधवार को रिफाइन्ड सोया और सूरजमुखी ऑयल पर बेस इंपोर्ट ड्यूटी को 17.5% से घटाकर 12.5% ​​कर दिया है। ऐसे में आने वाले दिनों में खाने के तेल की कीमतों में गिरावट देखने को मिल सकती है। भारत मुख्य रूप से अर्जेंटीना, ब्राजील, यूक्रेन और रूस से सोया तेल और सूरजमुखी तेल का आयात करता है।
भारत वनस्पति तेलों का दुनिया का सबसे बड़ा खरीदार है और अपनी मांग का लगभग 60% आयात करता है। इस कारण अंतरराष्ट्रीय कीमतों में उतार-चढ़ाव का घरेलू बाजार पर सीधा असर पड़ता है। कुल आयात की बात करें तो भारत सालाना 14 MT तेल आयात करता है। इसमें कच्चे तेल और रिफाइंड तेल की हिस्सेदारी 75% और 25% है। सालाना खपत 24 MT है।
तेल की कीमतों को कंट्रोल के लिए उठाया कदम
सॉल्वेंट एक्सट्रैक्टर्स एसोसिएशन ऑफ इंडिया (SEA) के एग्जीक्यूटिव डायरेक्टर BV मेहता ने कहा, तेल की कीमतों को नियंत्रण में रखने के लिए यह कदम उठाया गया है। SEA के आंकड़ों से पता चलता है कि मौजूदा ऑयल ईयर (नवंबर-अक्टूबर) की पहली छमाही में सूरजमुखी और सोयाबीन तेल का शिपमेंट 3.1MT तक पहुंच गया है। पिछले साल ये 3.3 MT था।
सरकार ने दाम 8-12 रुपए प्रति लीटर कम करने को कहा था
इसी महीने की शुरुआत में केंद्र सरकार ने अंतरराष्ट्रीय बाजार में कीमतों में गिरावट को देखते हुए खाद्य तेल एसोसिएशन से तेल की कीमतों में 8-12 रुपए प्रति लीटर की कटौती के लिए कहा था। इसी महीने हुई खाद्य तेल एसोसिएशन के साथ बैठक के बाद खाद्य मंत्री ने कहा था कि कुछ कंपनियां जिन्होंने कीमतें कम नहीं की हैं, उन्हें कीमतें घटाना होगा।
रिफाइंड सोया तेल की कीमत 90,000 रुपए प्रति टन
भारत का अप्रैल महीने में सोयाबीन तेल का आयात 1% बढ़कर 262,000 टन हो गया और सूरजमुखी तेल का आयात 68% बढ़कर 249,000 टन हो गया। रिफाइंड सोया तेल की कीमत 90,000 रुपए प्रति टन और सूरजमुखी तेल की कीमत 92,000 रुपए प्रति टन था।
पिछले साल इसी अवधि के दौरान रिफाइंड सोया तेल की कीमत 1.4 लाख रुपए और सूरजमुखी तेल की कीमत 1.7 लाख रुपए प्रति टन थी।